Diari Oficial de la Generalitat Valenciana


Sumari del DOGV 5852, del 18-09-2008 (2008/10530)

Informació pública del Pla General.
-----------------------------------

### Dades del document

Número de DOGV
:   5852

Data del DOGV
:   18-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10334


Data del document
:   09-09-2008

Organisme emissor
:   Ajuntament de Jérica

Tipus de document
:   Informació Pública

Descriptors 

:   * Jérica
    * pla d'urbanisme
    * administració local

Informació pública del Pla General. [2008/10135]  
El Ple de l'Ajuntament de Jérica, en la sessió del 28 d'agost de 2008, va adoptar, entre altres, l'acord següent, la part dispositiva del qual indicava:   
Primer  
Sotmetre a informació pública el Pla General de Jérica, juntament amb la seua documentació complementària, durant un termini de dos mesos, mitjançant un edicte, anunciats en el Diari Oficial de la Comunitat Valenciana i un diari no oficial d'àmplia difusió a la localitat de Jérica. Durant este termini, el projecte diligenciat del Pla General de Jérica es trobarà dipositat, per a la consulta pública, a l'Ajuntament de Jérica.   
Segon  
Sol·licitar informes dels distints departaments i òrgans competents de les administracions exigits per la legislació reguladora de les seues competències respectives, llevat que ja s'haguera arribat a acords previs interadministratius. Excepte en este últim cas, serà preceptiu l'informe de les conselleries competents en educació i sanitat. L'informe de la conselleria competent en patrimoni cultural s'emetrà en els termes i condicions establits per la seua legislació reguladora.   
Tercer  
Sol·licitar dictamen de cada un dels municipis limítrofs al terme municipal de Jérica.   
Quart  
Sol·licitar informes a les empreses que gestionen o exploten infraestructures de servicis declarats essencials o d'utilitat pública.   
De conformitat amb l'article 562 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, s'indica la informació següent amb relació al pla que ha de ser objecte d'informació pública:   
a. Títol i contingut del projecte: Pla General de Jérica juntament amb la seua documentació complementària. Entre els documents exposats al públic es troba l'Informe de Sostenibilitat Ambiental o el document que tinga efecte, perquè puga ser examinat i s'hi puguen formular observacions durant el tràmit d'informació pública, de conformitat amb el que disposa la Llei 9/2006, de 28 d'abril, sobre avaluació dels efectes de determinats plans i programes en el medi ambient.   
b. Este projecte i la seua documentació complementària es podrà consultar a les dependències de l'Ajuntament de Jérica situades al carrer Historiador Vayo, número 19, de Jérica (Castelló), CP 12965, durant l'horari d'oficina de 09.00 a 14.00 hores (tots els dies) i els dijous de 16.30 a 19.00 hores. Així mateix, es podrà realitzar consulta a l'Oficina Tècnica de l'Ajuntament de Jérica els dilluns de 11.00 a 13.00 hores. D'altra banda, durant el període d'informació pública, es podrà consultar els documents a un membre de l'equip redactor per a l'aclariment de dubtes, prèvia cita concertada a través de l'Ajuntament de Jérica. Finalment, es podrà consultar la documentació exposada al públic en la pàgina web de l'Ajuntament de Jérica (www.jerica.es).   
c. El termini per a formular al·legacions serà de dos mesos a partir de la publicació de l'edicte en el Diari Oficial de la Comunitat Valenciana i es presentaran davant del Ple de l'Ajuntament de Jérica, que és l'òrgan competent per a resoldre-les.   
Jérica, 9 de setembre de 2008.- L'alcalde president: Amadeo Edo Salvador.